PATVIRTINTA

Marijampolės „Šaltinio“ progimnazijos

direktoriaus 2023 m. rugpjūčio 16 d.

įsakymu Nr. V- 131 (1.3.E)

**MARIJAMPOLĖS „ŠALTINIO“ PROGIMNAZIJOS**

**MOKINIŲ PROJEKTINĖS VEIKLOS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Marijampolės „Šaltinio“ progimnazijos projektinės veiklos organizavimo tvarkos aprašas (toliau Aprašas) reglamentuoja projektų planavimo, vykdymo, vertinimo, atsiskaitymo tvarką.

2. Vartojamos sąvokos:

2.1. **Projektas** – tai organizuota mokinių veikla, nukreipta į realios problemos sprendimą ir turinti apibrėžtą laiką problemai spręsti, baigtinius išteklius, su numatytais problemos sprendimo etapais, vertinimu ir ataskaita.

2.2. **Projekto tikslas** apibrėžia galutinį rezultatą (ko bus siekiama įgyvendinant projektą) ir yra projekto darbų orientyras.

2.3. **Projekto uždaviniai –** tai projekte numatomi etapai tikslui pasiekti. Uždaviniai siejami su projekto rezultatais, kad vėliau būtų galima patikrinti, ar yra įgyvendinti ir rezultatas yra akivaizdus, matomas, išmatuojamas.

2.4. **Projekto planas –** tai projekto vykdymo etapai, kuriuose numatyti problemos sprendimo būdai, dalyvių atsakomybės sritys, terminai, ištekliai, vertinimo kriterijai.

2.5. **Projekto komanda –** tai laikinai suburta mokinių grupė (2 – 4 mokiniai arba pagal mokytojo sprendimą) tikslui pasiekti ir projekto vadovas – mokytojas.

2.6. **Projekto vertinimas –** projekto eigos vertinimas, kai įsivertina kiekvienas narys/grupė už tarpinius rezultatus, ir galutinis visos komandos vertinimas už problemos sprendimą pateikiant ataskaitą.

2.7. **Projekto anotacija** – trumpas projekto apibūdinimas.

3. Projektinės veiklos metu organizuojami ilgalaikiai (trukmė ne mažiau kaip vieneri metai) ir trumpalaikiai (trukmė iki trijų mėnesių) projektai.

4. Ilgalaikių ir trumpalaikių mokinių projektų darbai orientuoti į mokomųjų dalykų ugdymo turinio įgyvendinimą ir bendrųjų kompetencijų ugdymą.

5. Projektinės veiklos tikslai:

5.1. sudaryti sąlygas mokiniams ugdytis mokymosi mokytis gebėjimus, gebėjimus spręsti problemas, priimti sprendimus, savarankiškai mokytis.

5.2. skatinti mokinius savarankiškai, pažangiai mąstyti, kurti, tyrinėti, analizuoti.

5.3. padėti mokiniams ugdytis gebėjimą išsikelti probleminį klausimą ir surasti atsakymą į jį;

5.4. padėti mokiniams išsiugdyti informacinį raštingumą: gebėjimą gauti, įvertinti ir vartoti informaciją naudojant įvairius šaltinius;

5.5. Skatinti mokinių bendravimą ir bendradarbiavimą bei ugdyti socialines kompetencijas.

6. Projektinio darbo metu ugdomi gebėjimai: mokomieji, komandos būrimo, bendradarbiavimo, planavimo, analizavimo, interpretavimo, probleminio klausimo išsikėlimo, hipotezių formulavimo, prognozavimo, statistinių duomenų apdorojimo, lyginimo, anketavimo, interviu organizavimo, atrinkimo, sugebėjimo naudotis įvairiomis paieškos sistemomis, demonstravimo, retorikos, apibendrinimo, medžiagos pateikimo, vertinimo, kritinio mąstymo ir kt. Projektinio darbo metu skiriamas didelis dėmesys kūrybiškumo, kritinio mąstymo ugdymuisi.

**II SKYRIUS**

**PROJEKTINIŲ DARBŲ RENGIMAS**

7. Projektinė veikla 5-8 kl. integruota į mokomuosius dalykus, dalykų modulius, neformalų vaikų švietimą.

8. Progimnazijoje sudarytos galimybės atlikti projektinį darbą technologijų, informacinių technologijų kabinetuose, laboratorijose, Marijampolės atviros prieigos STEAM centre ir kt.

9. Projektinio darbo struktūra: procesas, rezultatas, pristatymas.

10. Pagal veiklos pobūdį projektas gali būti:

10.1. Tiriamasis (šaltinių analizė, gamtamoksliniai, socialiniai tyrimai), jį sudaro aprašas/pateiktys ir jo/jų pristatymas.

10.2. Kuriamasis - technologijų (produkto, paslaugos sukūrimas), jį sudaro produktas, aprašas/ pateiktys ir jo/jų pristatymas.

10.3. Meninis - kuriamasis (muzikinis numeris, teatro etiudas, šokis, spektaklis, filmas ir pan.), jį sudaro kūrybinis darbas, aprašas, kūrybinio darbo pristatymas.

11. Projekto aprašą sudaro šios dalys:

11.1. Titulinis lapas;

11.2. Turinys;

11.3. Akademinio sąžiningumo deklaracija;

11.4. Įvadas;

11.5. Dėstomoji dalis;

11.6. Įsivertinimas;

11.7. Literatūros šaltinių sąrašas;

11.8. Priedai (jei yra).

**III SKYRIUS**

**PROJEKTINĖS VEIKLOS VYKDYMAS**

12. Vykdymas:

12.1. planuodamas projektinę veiklą kiekvienas mokinys, konsultuojamas projekto vadovo-konsultanto, pasirenka, kuriam lygiui yra pasiryžęs atlikti projektinį darbą (patenkinamam, pagrindiniam ar aukštesniajam). Pasirinkęs lygį planuoja savo projektinę veiklą;

12.2. 5 klasių mokinių projektiniai darbai vykdomi spalio – birželio mėnesiais;

12.3. 6-8 klasių mokinių projektiniai darbai vykdomi rugsėjo – birželio mėnesiais. Kiekvieno mokinio projektinės veiklos atlikimo trukmė nustatoma mokinio ir projektinės veiklos vadovo - konsultanto susitarimu.

13. Kiekvienas projekto vadovas-konsultantas į projektinės veiklos programą gali įtraukti šias temas:

13.1. praėjusių mokslo metų projektinės veiklos įsivertinimų analizavimas, naujų siekių išsikėlimas;

13.2. šaltinių analizavimas, konspektavimas, informacijos sisteminimas;

13.3. plagiatas, etiškas informacijos vartojimas;

13.4. informacijos paieška internete ir kituose šaltiniuose;

13.5. projekto įsivertinimas, projekto naudingumo analizavimas;

13.6. probleminio klausimo / tikslo(-ų) išsikėlimas.

**IV SKYRIUS**

**PROJEKTINIŲ DARBŲ VERTINIMAS IR PRISTATYMAS**

 14. Projektinius mokinių darbus vertina dalyko mokytojas/projekto vadovas. Vertinama projektinio darbo procesas, rezultatas ir pristatymas. Dalyko mokytojai/ projekto vadovai numato projektinio darbo pažymių skaičių per mokslo metus.

 15. Organizuojami tarpiniai ir galutinis projekto vertinimai. Jie fiksuojami TAMO dienyne.

 16. Vertinama pagal kriterijus:

 16.1. Projekto proceso veiklos sritys (planavimas, atlikimas, pristatymo rengimas)

 16.2. Projekto rezultato veiklos sritys (tyrimo atlikimas ar produkto sukūrimas, ataskaitos rengimas).

 16.3. Projekto pristatymo veiklos sritys (pristatymo turinys, kalbėjimo situacija, refleksija ir įsivertinimas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_